Diari Oficial de la Generalitat Valenciana


Sumari del DOGV 4941, del 08-02-2005 (2005/1237)

DECRET 23/2005, de 4 de febrer, del Consell de la Generalitat, pel qual s'autoritza la integració de la Facultat d'Estudis de l'Empresa de Valencia i de l'Escola Universitària d'Infermeria Mare de Déu dels Desemparats de Valencia en la Universitat Catòlica de Valencia Sant Vicent Màrtir.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4941

Data del DOGV
:   08-02-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/1237


Data del document
:   04-02-2005

Organisme emissor
:   Conselleria d'Empresa, Universitat i Ciència

Tipus de document
:   Decret

Descriptors 

:   * universitat
    * ensenyament privat
    * legislació
    * títol d'estudis
    * centre d'ensenyament

DECRET 23/2005, de 4 de febrer, del Consell de la Generalitat, pel qual s'autoritza la integració de la Facultat d'Estudis de l'Empresa de Valencia i de l'Escola Universitària d'Infermeria Mare de Déu dels Desemparats de Valencia en la Universitat Catòlica de Valencia Sant Vicent Màrtir. [2005/1237]
  
La Universitat Catòlica de Valencia Sant Vicent Màrtir i la Fundació per a l'Estudi de l'Empresa, entitat titular de la Facultat d'Estudis de l'Empresa de Valencia, centre privat d'ensenyament superior adscrit a la Universitat Politècnica de Valencia, en virtut del Decret 330/1995, de 30 d'octubre, i el Decret 196/2001, de 18 de desembre, ambdós del Consell de la Generalitat, per a impartir els ensenyaments universitaris conduents als títols de Llicenciat en Administració i Direcció d'Empreses i Diplomat en Ciències Empresarials, respectivament, han sol·licitat autorització per a integrar este centre en la Universitat Catòlica de Valencia.
  
La Universitat Catòlica de Valencia Sant Vicent Màrtir i el Patronat de l'Escola Universitària, com a entitat titular de l'Escola Universitària d'Infermeria Mare de Déu dels Desemparats de Valencia, adscrita a la Universitat de València, en virtut del Reial Decret 3118/1978, de 10 de novembre, per a impartir els ensenyaments universitaris conduents al títol de Diplomat en Infermeria, han sol·licitat autorització per a integrar este centre en la Universitat Catòlica de Valencia.
  
La Universitat Catòlica de Valencia, per mitjà d'acta notarial subscrita en data 29 de novembre de 2004, se subroga en tots els drets i obligacions que tingueren els titulars dels centres a integrar respecte d'estos.
  
El Consell Valencià d'Universitats va tenir coneixement de les propostes d'integració en la sessió del dia 20 de desembre de 2004.
  
Per això, d'acord amb el que establix l'apartat 4 de l'article 5, de la Llei Orgànica 6/2001, de 21 de desembre, d'Universitats, i en el Reial Decret 557/1991, de 12 d'abril, sobre Creació i Reconeixement d'Universitats i Centres Universitaris, a proposta del conseller d'Empresa, Universitat i Ciència i amb la deliberació prèvia del Consell de la Generalitat, en la reunió del dia 4 de febrer de 2005,
  
DECRETE
  
Article 1
  
Autoritzar la integració en la Universitat Catòlica de Valencia ?Sant Vicent Màrtir?, com a centre universitari propi d'esta, de la Facultat d'Estudis de l'Empresa de Valencia, i dels ensenyaments que impartix conduents a l'obtenció dels títols oficials de Llicenciat en Administració i Direcció d'Empreses i Diplomat en Empresarials, i, en conseqüència, deixar sense efecte l'adscripció del centre a la Universitat Politècnica de Valencia.
  
Article 2
  
Autoritzar la integració en la Universitat Catòlica de Valencia ?Sant Vicent Màrtir?, com a centre universitari propi d'esta, de l'Escola Universitària d'Infermeria Mare de Déu dels Desemparats, i dels ensenyaments que impartix conduents a l'obtenció del títol oficial de Diplomat en Infermeria, i, en conseqüència, deixar sense efecte l'adscripció del centre a la Universitat de València.
  
Article 3
  
L'autorització de la impartició en la Universitat Catòlica de Valencia dels ensenyaments la integració de la qual s'acorda pel present decret serà autoritzada pel conseller d'Empresa, Universitat i Ciència, desprès de la comprovació prèvia que s'han complit els compromisos adquirits pel promotor i que han sigut homologats els plans d'estudis i els títols oficials a expedir per la Universitat Catòlica de Valencia i la resta de tràmits previs establits en l'article 35 de la Llei Orgànica 6/2001, de 21 de desembre, d'Universitats, i en el Reial Decret 49/2004, de 19 de gener, sobre homologació de plans d'estudis i títols de caràcter oficial i validesa en tot el territori nacional.
  
DISPOSICIÓ TRANSITÒRIA
  
La integració en la Universitat Catòlica de Valencia dels centres que pel present decret s'autoritza s'efectuarà progressivament curs a curs a partir de l'autorització de la impartició dels ensenyaments que s'hi integren. A este efecte, la Universitat Catòlica de Valencia ?Sant Vicent Màrtir- i les universitats a les quals es trobaven adscrits els centres que s'integren en esta establiran, mitjançant conveni, les mesures que siguen necessàries per a garantir la formació acadèmica dels alumnes dels centres durant el període transitori d'integració.
  
DISPOSICIONS FINALS
  
Primera
  
Es faculta el conseller d'Empresa, Universitat i Ciència per a dictar les disposicions necessàries per al desenvolupament i l'execució del que disposa el present decret.
  
Segona
  
Este decret produirà efectes des de l'endemà de la seua publicació en el Diari Oficial de la Generalitat Valenciana.
  
València, 4 de febrer de 2005
  
El president de la Generalitat,
  
FRANCISCO CAMPS ORTIZ
  
El conseller d'Empresa, Universitat i Ciencia,